open-index/open-wikipedia-markdown huggingface dataset:
Aktivitetsbasert kostnadskalkulasjon

**Aktivitetsbasert kostnadskalkulasjon** er i økonomi en metode for å henføre en bedrifts kostnader. Først henføres de til aktivitetene, og deretter videre til produktene basert på hvor mye produktene fungerer som en kostnadsdriver for de ulike aktivitetene. Metoden blir normalt brukt som et verktøy for å gi et bilde av kostnadene og lønnsomheten knyttet til produkt og kunder. **ABC-metoden**, som den blir kalt, har hovedsakelig blitt brukt til å underbygge strategiske beslutninger som f.eks. prissetting, outsourcing, og identifisering og mål av forbedrende tiltak.

Metoden innebærer tre trinn:

* Identifisere aktivitetene, samt kostnader som er forbundet med dem
* Bestemme kostnadsdriver(e) og beregne en sats for hver kostnadsdriverenhet
* Kalkulere produktet

## Fotnoter

## Kilder
*
Busksnegl

**Busksnegl** (*Dendronotus frondosus*) er en nakensneglart i gruppen Dendronotidae. Arten har gjeller som forgrenete par på ryggen. Den blir inntil 12&nbsp;cm lang. Fargen varierer mellom hvit, gul, brun eller rød. På grunn av de store fargevariasjonene og at noen individer gyter når de er veldig små kan det tyde på at det er snakk om flere forskjellige arter.

## Utbredelse
Arten finnes nordøst i Atlanterhavet fra kysten av Frankrike og nordover, nordvest fra New Jersey og nordover. I østlige deler av Stillehavet fra kysten av California og nordover. Arten er vanlig langs hele kysten av Norge.
__NOTOC__

## Referanser


## Eksterne lenker
*
Miletini

* *[[Megalopalpus]]*  
* *[[Miletus]]*
* *[[Allotinus]]* 
* *[[Logania]]*  
* *[[Lontalius]]*
* *[[Spalgis]]*
* *[[Feniseca]]*  
* *[[Lachnocnema]]*
* *[[Thestor]]*

**Miletini** er en delgruppe av glansvingene. Miletini er dagaktive, vanligvis brunlige sommerfugler. De aller fleste artene er tropiske. Ingen finnes i Norge.

## Utseende
Små til middelsstore (vingespenn 20-50 millimeter), vanligvis mer eller mindre brunlige sommerfugler. I motsetning til de fleste andre glansvinger (Lycaenidae) er ikke disse sommerfuglene særlig fargerike.

## Levevis
I likhet med de andre gruppene i Miletinae, men ulikt de aller fleste andre sommerfugler, er larvene rovdyr. De lever særlig av nymfestadiene til ulike nebbmunner, men kan også snylte på maur. De voksne sommerfuglene suger gjerne i seg honningdugg fra larvenes byttedyr.

## Utbredelse
Aller artene bortsett fra én er tropiske, utbredt i Afrika og Sørøst-Asia. Den siste arten finnes, merkelig nok, langs østkysten av USA.
## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** underfamilie Miletinae [Liphyrinae]
***** stamme **Miletini** 
****** slekt *[[Megalopalpus]]* Röber, 1886 – 4 arter, Afrika
****** slekt *[[Miletus]]* Hübner, [1819] – 27 arter, Sørøst-Asia
****** slekt *[[Allotinus]]* C. & R. Felder, 1865 – 37 arter, Sørøst-Asia
****** slekt *[[Logania]]* Distant, 1884 – 11 arter, Sørøst-Asia
****** *[[Lontalius eltus]]* Eliot, 1986 – Borneo og Filippinene 
****** slekt *[[Spalgis]]* Moore, 1879 – 7 arter, Afrika og Sørøst-Asia
****** *[[Feniseca tarquinius]]* (Fabricius, 1793) – østlige USA 
****** slekt *[[Lachnocnema]]* Trimen, 1887 – 40 arter, Afrika
****** slekt *[[Thestor]]* Hübner, 1819 – 27 arter, Afrika

## Kilder
* www.funet.fi – Miletinae

## Eksterne lenker
* 
* Norges sommerfugler – Glansvinger
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
Arbeidskapital

**Arbeidskapital** er differansen mellom omløpsmidler og kortsiktig gjeld i balansen. Ved siden av anleggsmidlene, slik som maskiner og inventar, anses dermed arbeidskapitalen som en del av driftskapitalen. Den er ett av flere mål på likviditeten i en bedrift. En positiv arbeidskapital betyr at deler av omløpsmidlene er finansiert ved langsiktig gjeld eller egenkapital. Er arbeidskapital derimot negativ, betyr det at deler av anleggsmidlene er finansiert ved kortsiktig gjeld, som tyder på dårlig likviditet.

Arbeidskapitalen er et uttrykk for selskapets handlingsrom. Noe forenklet kan man si at nøkkeltallet beregnes som kapital som står igjen som tilgjengelig etter at alle bokførte kortsiktige forpliktelser er gjort opp og alle bokførte kortsiktige fordringer er krevd inn. Nøkkeltallet angir dermed hvor mye kapital som er tilgjengelig på kort sikt (12 måneder fram) i form av likvide midler til innkjøp, anskaffelser, investeringer, vedlikehold etc.

En annen metode for å finne arbeidskapitalen er å addere langsiktig gjeld og egenkapital og finne differansen mellom dette beløpet og anleggsmidler. Dette illustreres i balanseligningen der OM + AM = EK + LG + KG. OM = omløpsmidler, AM = anleggsmidler, EK = egenkapital, LG = langsiktig gjeld og KG = kortsiktig gjeld.
Orange (Connecticut)

**Orange** er en by i  New Haven County i Connecticut i USA. Ved folketellingen i 2010 hadde byen 13 956 innbyggere.

Den er en vestlig forstad til New Haven og tilhører tildels denne byens tettbygde område som har over 500.000 innbyggere.

Byen er oppkalt etter Vilhelm III av England, prinsen av Oranien (*Orange* på engelsk), som etter den engelske revolusjon i 1688 etterfulgte Jakob II, som kolonistene i Connecticut så på som en despot.

## Referanser


## Eksterne lenker
*
Hauge Synod

**Hauge Synod** (formelt navn var **Hauge's Norwegian Evangelical Lutheran Synod in America**) var et norsk (norsk-amerikansk) luthersk trossamfunn i USA sent på 1800-tallet og tidlig på 1900-tallet. Gruppen tok sitt navn fra Hans Nielsen Hauge, bonden som ble legpredikant og startet den luthersk lekmannsbevegelsen kalt haugianisme i Norge. 

Synoden var lavkirkelig; den la liten vekt på gudstjeneste i formelle/rituelle former, men desto mer vekt på fri forkynnelse og personlig tro på Jesus Kristus.

Gruppen ble grunnlagt i 1876 ved en reorganisering av Eielsen Synod. Hauge Synod gikk i  1917 inn i  Norwegian Lutheran Church in America, som senere fikk det nye navnet Evangelical Lutheran Church, så gikk inn i American Lutheran Church  (ALC) i 1960. ALC gikk senere inn i Evangelical Lutheran Church in America.

## Referanser


## Eksterne lenker
* 
* Luther Seminary archives
Teofisto T. Guingona

**Teofisto T. Guingona jr.** (født 4. juli 1928 i San Juan i  Rizal på Filippinene) var Filippinenes visepresident fra 2001 til 2004, i første del av Gloria Macapagal-Arroyos presidenttid.

Ved presidentvalgene i 2004 støttet han under stor kontrovers opposisjonskandidaten Fernando Poe jr., som tapte. 

## Referanser
Sjøskogen skole

**Sjøskogen skole** er en offentlig barneskole som ligger ved Vinterbro i Ås kommune. Den første delen av skolen som er klasserommene, stod ferdig i 2003, mens den andre delen med kontorer og gymnastikksal stod ferdig i 2004. Elevtallet ved Sjøskogen skole var i starten rundt 125, men er nærmere 230 elever nå.

## Eksterne lenker
* Skjøskogen skole.no – skolens offisielle nettsider 
* Pedlex.no – Sjøskogen skole
Primas

**Primas** (av latin *primus* = «den første») er en kirkelig tittel som brukes i noen land på én av landets erkebiskoper. Tidligere innebar tittelen reelle kirkerettslige fullmakter: Slik som en metropolitan(erke)biskop var overordnet de andre biskopene i kirkeprovinsen sin, var primasen overordnet de andre erkebiskopene i landet sitt. I&nbsp;dag er tittelen en ren æresbetegnelse, som er knyttet til et lands eldste og/eller viktigste erkebispesete.

Tittelen brukes fremfor alt i den romersk-katolske kirke. Frankrikes primas er f.eks. erkebiskopen av Lyon, landets eldste bispesete. Også de anglikanske kirkene bruker tittelen. I Den engelske kirke er erkebiskopen av Canterbury "primas av hele England" mens erkebiskopen av York er "primas av England". 

I Den norske kirke ble biskopen i Oslo fra 1817 tidvis uformelt betegnet som primas – i den betydning at denne biskopen var fast ledende biskop. I perioden 1917 – 1998 var Oslo biskops lederrolle basert på årlige valg som formann (fra 1932 betegnet som preses) i bispekollegiet. Siden 1998 har biskopene valgt henholdsvis Møre, Nidaros, Agder og Borg biskoper som preses. I 2011 fikk Den norske kirke et nytt bispeembete som skal være fast ledende biskop, med base i Nidaros. Etter tradisjonen kan dette embetet betegnes som primas, men Den norske kirke har valgt å beholde betegnelsen preses eller ledende biskop. Funksjonsbeskrivelsen vil fortsatt være primus inter pares, for å markere at preses ikke er kirkerettslig overordnet de andre biskopene.
Rasmus Hansson

**Rasmus Johan Michael Hansson** (født 1954) er en norsk biolog, miljøvernaktivist og politiker (MDG). Han satt på Stortinget fra 2013 til 2017. Med dette var han Miljøpartiet De Grønnes første stortingsrepresentant. Han ble valgt til den ene av to talspersoner for partiet i 2014. Ved stortingsvalget 2017 var han Miljøpartiets førstekandidat i Akershus. Ved stortingsvalget 2021 var han partiets andrekandidat i Oslo, og ble innvalgt for sin andre periode.

Fra november 2018 til 2021 var Hansson daglig leder i Handelens Miljøfond.

Han har vært daglig leder ved CIENS – Forskningssenter for miljø og samfunn, tilknyttet Universitetet i Oslo. og var generalsekretær i Stiftelsen WWF Verdens Naturfond (WWF-Norge) 2000–2012.

Han har vært førstekonsulent i Miljøverndepartementet, avdelingsdirektør og direktør for miljøforvaltning ved Norsk polarinstitutt og avdelingsdirektør for Norads miljøprogram. Han har publisert en rekke populær- og fagartikler om miljøvern, Arktis, med mer.

Hansson er utdannet biolog fra Universitetet i Oslo og Norges teknisk-naturvitenskapelige universitet (ifølge Stortinget er han cand.real. fra Universitetet i Tromsø 1981) og skrev hovedfagsoppgave om isbjørn. Han har også *Graduate Diploma* i internasjonal politikk og Graduate Certificate i Business Administration fra La Trobe University i Melbourne i Australia.

Han tilhører trondheimsslekten Hansson. Hans far var skuespiller Knut M. Hansson.

## Stortingskomitéer
* 2021–2025: Medlem av Næringskomiteen.
* 2013–2017: Medlem av Den utvidede utenriks- og forsvarskomiteen.
* 2013–2017: Medlem av Energi- og miljøkomiteen.
* 2013–2017: Medlem av Kontroll- og konstitusjonskomiteen.

## Referanser


## Eksterne lenker
* 
* 
* 
* 
*  Rasmus Hansson hos CIENS
Slate

***Slate*** er et engelskspråklig online nyhets- og kulturmagasin grunnlagt i 1996 av *[[The New Republic|New Republic]]*s tidligere redaktør Michael Kinsley, opprinnelig eid av  Microsoft som del av MSN. Den 21. desember 2004 ble det kjøpt av Graham Holdings Company. 

*Slate* oppdateres daglig, og dekker politikk, kunst, kultur, sport og nyheter. Det er reklamefinansiert og har vært gratis tilgjengelig siden 1999.

Magasinet ligger på venstresiden politisk, og støttet både John Kerry og Obama i deres respektive valgkamper.
## Eksterne lenker
*
Jomar Brun

**Jomar Hagen Brun** (1904–1993) var en norsk kjemiker, kjent blant annet for sin innsats i tungtvann-saken samt sitt virke som professor.

## Liv og virke
Han var sønn av tollsjef Lorentz Brun, og studerte til kjemiingeniør ved NTH (1922–1926) der han var forskningsassistent (1926–1929).  Brun ble ansatt i Norsk Hydro (1929) og bygget med Leif Tronstad og andre, den norske tungtvannsfabrikk på Vemork (1934).  Han ledet så fabrikkens elektrolyseavdeling inntil den, mot hans anmodning (av hensynet til sivilbefolkningen) ble bombet (1943).

Etter å først ha flyktet til Sverige (1942) oppholdt Brun seg i London som ansatt i *Department of scientific and industrial research* (1942–1945).  Han agerte tidvis under pseudonymet «Dr. Sverre Hagen», blant annet da han introduserte seg for Gunnar Randers.  De to ble etter den andre verdenskrig sentrale innen norsk atomforskning.

Han var overingeniør ved anleggene på Vemork (1945–) og professor i teknisk elektrokjemi ved Norges tekniske høgskole (1951–74). For indiske myndigheter bidro han med de norske erfaringer, til etableringen av tungtvannsproduksjon i Nangal (1954).

Han ble portrettert av skuespilleren Thorleif Reiss i filmen *[[Kampen om tungtvannet (film)|Kampen om tungtvannet]]* (1948).

## Utgivelser
* *Brennpunkt Vemork 1940-1945* (Universitetsforlaget, 1985)

## Utmerkelser
* Order of the British Empire
* Offiser av Æreslegionen, Frankrike
* Fransk krigskors med palmer

## Referanser


## Eksterne lenker
* Jomar Bruns private arkiv som professor i teknisk elektrokjemi ved NTH finnes ved NTNU Universitetsbiblioteket
*Jomar Hagen Brun, professor i teknisk elektrokjemi, «Just for the fun of it»!- Artikkel om Jomar hagen Brun av Ingunn Østgaard, NTNU Universitetsbiblioteket
Songavatnet

**Songavatnet** (også skrevet *Songavatn* og *Songevatnet*) er en innsjø som ligger i Vinje kommune i Telemark, og er regulert som magasin for Songa kraftverk. Vannet har utløp via elva Songa til Totak, og er en del av Skiensvassdraget.

Songavatn er oppdemt av to demninger, Trolldalsdammen og Songadammen. Både Songadammen og Trolldalsdammen er steinfyllingsdammer med tetningskjerne av morenemasse. Songadammen er  meter lang og 37 meter høy. Dette var det største damanlegget i Nord-Europa da det sto ferdig først på 1960-tallet.

Songavatn er regulert 35 meter.

## Se også
* Liste over innsjøer i Vestfold og Telemark

## Referanser
Preben Z. Møller

**Preben Zander Møller** (født 6. juli 1975) er en norsk forfatter, skribent og samfunnsdebattant.

## Bakgrunn
Møller har mastergrad i sosiologi fra Universitetet i Oslo (2006). Han utgav i 2007 boken *Pen søker trygg* på Kagge Forlag, en omarbeidet versjon av hans masteroppgave fra året før med samme tittel. I 2009 debuterte han skjønnlitterært med romanen *Deflora* på Aschehoug forlag. I 2013 kom hans andre sakprosabok, *Kampen om voldtekt. Ekte voldtektsmenn og hvem som helst* på Dreyer forlag.
Møller var en av bidragsyterne til antologien *Snu. Brev til klimagenerasjonen* i 2012 på Cappelen Damm forlag.. Han var også en av initativtagerne til Menn mot voldtekt.

## Romanen ''Deflora''

Han debuterte skjønnlitterært med romanen *Deflora* i 2009, på Aschehoug forlag. Boken handler om en 52 år gammel akademiker og kronikkforfatter med navnet Preben, som blir lei av livet som intellektuell i Norge og i stedet drar til Thailand. I feriebyen Pattaya møter han den prostituerte ungjenta Pom: «Hun vekker noe i ham, og hovedpersonen får en mulighet til å bli en annen enn den han var». Boken fikk blandet kritikk og ble oppfattet som provoserende. Litteraturkritiker Linda Kaspersen skrev i Adresseavisen mente at «kombinasjonen av hovedpersonens utviklingshistorie og romanens formelle komposisjon, gjør *Deflora* til en interessant og tankevekkende tekst om ansvar og om begjær». Cathrine Krøger i Dagbladet skrev at Møller forsøker «å gi en realistisk skildring av et rått kjønnsmarked, hovedsakelig sett fra de sprengkåte sexkjøpernes synspunkt. Per Kristian Bjørkeng i Aftenposten skrev at «Preben i Deflora mestrer det polemiserende språket som de marginaliserte mennene i virkelighetens kommentarfelt mangler». Blant de negative anmelderne finner man Stavanger Aftenblads Steinar Sivertsen, som mente boken var preget av en «sjølopptatt, plaprende forteller uten stilistisk feeling, rytme, puls» og var «pinlig», og Bergens Tidendes Silje Stavrum Norevik, som mente at boken var «så fattig på språk, oppbygging og refleksjon at det blir en tragikomisk hån når baksideteksten sammenligner Preben Møller med storheter som Thomas Mann».

## Bokutgivelser
* *Pen søker trygg: Hvordan kvinner undertrykker menn*, 2007, Kagge Forlag (omarbeidet versjon av masteroppgave fra 2006)
* *Deflora*, 2009, Aschehoug forlag
* *Kampen om voldtekt. Ekte voldtektsmenn og hvem som helst*, 2013, Dreyers forlag

## Referanser


## Eksterne lenker
* Bokomtale av "Pen søker trygg" av Bjørn Gabrielsen
* Nettprat med Møller i Aftenposten
Kurganmasjzavod

**Kurganmasjzavod** er en russisk produsent av kjøretøyer og annet tungt utstyr, etablert i 1950 i Kurgan oblast.  De produserer BMP-2 og BMP-3 stormpanservogner og BREM-L bergepanser.  I tillegg så oppgraderer de eldre BMP-1, BMP-2 og BMP-3.

Selskapet er det største i regionen, og organisert som et aksjeselskap.

## Eksterne lenker
*  (russisk, engelsk)
* Offisiell hjemmeside for forsvarsdivisjonen (russisk, engelsk)
Haukeli

**Haukeli** er et sted vest i Vinje kommune i Telemark fylke og et trafikknutepunkt der Rv9 og E134 møtes. Tidligere også kalt **Haukeligrend**, men i 1999 ble navnet tilbakeført til det opprinnelige Haukeli.

## Turisme
Skidestinasjon Haukelifjell ligger i bygda Vågslid 12 kilometer vest for Haukeli.   

Vinje kommune er eier av den store fjelleiendommen Berunuten Vest, som ligger nord for Songavatnet,  nord for Haukeli.  Denne eiendommen, på  kjøpte Vinje kommune av brukseier Treschow i 1979. Med dette kjøpet ville kommunen åpne en bit av de store fjellviddene for bruk til jakt, fiske og friluftsliv for allmennheten. Disse områdene var, og er, for en stor del privat- og utenbygdseide. Sportsfiske, småviltjakt, friluftsliv, deler av storviltjakten samt de syv hyttene på eiendommen er tilgjengelig for alle.

## Næring
Områdene rundt Haukeli er utbygd av vannkraft. Utbyggingen startet i 1957 med Haukeli kraftverk og ble sluttført i 1979 da Kjela kraftverk ble satt i drift.

TINE BA har produksjon av chèvre i Haukeli.

## Referanser
Vett

:*For betydningen «forstand / skjønn / fornuft», se [[fornuft]] eller [[intelligens]]*
En **vett** (eller ei vett) er et gammelt norsk vektmål.  Det ble brukt over store deler av landet, før et nytt målesystem ble innført i 1887.  Måleenheten var avhengig av hva som ble målt.  Definisjonen har også endret seg med tiden og fra landsdel til landsdel.

Ordet «vett» kan være i slekt med *å veie*.

*Vettleie* var en enhet for størrelsen til en landeiendom, tilsvarende en landskyld på 1 vett mel.

## Skippundvekt i landsloven

Skippundvekt var et målesystem for vekt, innført ved Magnus Lagabøtes landslov omkring 1276.  Ifølge denne loven skulle

:1 skippund = 24 vetter = 692 merker
:1 vett = 28 5/6 merker 

En vett svarer til 6,172 kg.

## Skippundvekt i Rogaland og Sunnhordland

:1 skippund = 4 vetter
:1 vett = 2 våger = 6 spann = 144 merker

En vett svarer til 37,03 kg.  

## Kornvekt i Rogaland og Sunnhordland

:1 kornskippund = 4 vetter
:1 vett = 6 spann = 180 merker

En vett svarer til 46,29 kg.  Ofte ble det regnet bare 144 merker i en vett, uten at dette endret totalvekten i vetten.  Det skulle normalt gå to vetter i en korntønne.

Det samme vektmålet ble også brukt for never i Rogaland.

## Kornvekt i Romsdal

Bruken er kjent fra ca. 1550:

:1 vett = 3 1/3 våg = 10 lispund = 240 merker

En vett svarer til 61,72 kg. I senere kilder er en vett satt lik 12 tveite og 192 merker, uten at totalvekten er endret.

## Melvekt i Romsdal

:1 vett = 12 tveite = 192 merker

En vett svarer til 49,38 kg.

## Melvekt i Trøndelag

Bruken er kjent fra ca. 1550 og senere:

:1 vett = 6 våger = 432 merker

En vett svarer til 111,1 kg.

## Maltvekt

Det er mulig at vett er nevnt som maltvekt i Trøndelag i et dokument fra 1537:

:1 vett = 5 våger

En vett svarer til 92,58 kg.

I reglene for St. Olavsgildet i Onarheim i Sunnhordland i 1394 nevnes en halv vett malt. 

## Referanser


## Litteratur

*
Syracuse (New York)

**Syracuse** er en by i delstaten New York. Den er særlig kjent for sitt universitet, Syracuse University som også vant den nasjonale  college basketballigaen i 2003. Syracuse i staten New York er også kjent som gjesteby for The Great New York State Fair som arrangeres årlig.

*Syracuse* er navnet på flere byer i USA. Trolig er de oppkalt etter den italienske byen Siracusa på østkysten av Sicilia.

Byen har flere kallenavn, deriblant "The Cuse"

## Transport
Man kan komme seg til Syracuse ved å ta Interstate 81 fra nord/sør eller Interstate 90 (New York State Thruway) fra øst/vest. Man kan også fly til Hancock Intl' Airport (flyplasskode SYR) eller man kan ta tog. Toget Lake Shore Limited som trafikkerer strekningen Chicaco New York/Bosten har daglige avganger. Toget Empire Service som trafikkerer ruten New York – Niagara Falls stopper også i Syracuse.

## Vennskapsbyer
* Tammerfors, Finland
* Chiayi, Taiwan

## Referanser


## Eksterne lenker
*
Verdensrankingen i snooker 2000/2001

**Verdensrankingen i snooker 2000/2001** er verdensrangeringen av de 32 beste snookerspillerne i verden for sesongen 2000/2001. 

Rangeringen er basert på prestasjonene spillerne gjorde de to foregående sesongene, altså sesongene 1998/1999 og 1999/2000.

## Rangerinen

## Kilder
*Oppsett hos cajt.pwp.blueyonder.co.uk
Dag Kjartan Bjerketvedt

**Dag Kjartan Bjerketvedt** (født 19. juli 1953) var rektor ved Høgskolen i Telemark i to perioder; fra 2003 til 2007 og deretter fra 2007 til juli 2011. Han ble etterfulgt i stillingen av Nils Kristian Bogen. 

Bjerketvedt er utdannet cand.real. med hovedfag i biologi (genetikk) fra Universitetet i Oslo. I 1989 ble han ansatt ved daværende Telemark distriktshøgskole ved Seksjon for natur- og miljøvernfag. 

Dag K. Bjerketvedt var prorektor ved Høgskolen i Telemark i to perioder fra 1997 til 2003, før han tok over som rektor fra 2003. 

I perioden 2000 til 2003 satt han i sentralstyret til Norsk Forskerforbund.

## Eksterne lenker
MTBE

**MTBE** (metyl-tert-butyleter) er en kjemisk forbindelse med kjemisk formel C5H12O. Ved romtemperatur er MTBE er en brannfarlig, fargeløs og flyktig væske. Stoffet løses lett i vann, og kan forurense grunnvann og drikkevann hvis det blir sølt ut på bakken. MTBE har en karakteristisk eterlukt, og vi sette en kraftig usmak på drikkevannet dersom det søles ut.

MTBE brukes som et tilsetningsstoff i bensin for å øke oktantallet.  Stoffet har et oktantall på ca. 118.  Stoffet brukes også til en viss grad som løsemiddel og ekstaksjonsmiddel i industrien.  Det brukes også mindre mengder i medisinske sammenhenger, blant annet i forbindelse med gallestein.

## Referanser
EKKO kunstgruppe

**Ekko kunstgruppe** var en norsk kunstgruppe som holdt ti utstillinger i perioden 1999 – 2002. Gruppen ble 
dannet  av Jan Olav Forberg, Mogens Henckelhttps://web.archive.org/web/20110128074143/http://artistquestions.com/, Geir Stadheimhttp://kunst.no/pinboing/index.html og Jo Strømholm. Senere ble gruppen utvidet med medlemmene Øystein Aasan, Einar Lasse Kolsrud og Jan Erik Halseide.
Unse

**Unse** (av latin *uncia*) er en gammel vektenhet som ble brukt i Skandinavia, i Norge fram til det nye målesystemet, meterkonvensjonen senere SI-systemet, ble innført i 1875. En unse utgjorde i Romerriket 1/12 libra (også kalt *romerpund*) eller en unica (ca. 28,3 g). I Norge utgjorde en unse 1/16 skålpund, 1/8 mark eller ca. 31 g. 

Vekten kan imidlertid ha variert noe gjennom tiden, også i Skandinavia.

## Troy ounce
Den internasjonale enheten *troy ounce* tilsvarer 31,1034768 g. Den forkortes ofte *t&nbsp;oz* eller bare *oz*. Råvarene gull, sølv og andre verdifulle metaller prissettes som oftest i enheten dollar pr. ounce, det vil si dollar pr. 31,1034768 g av forskjellig renhet av stoffet.

## Fluid ounce
Når *ounce* brukes som volumenhet, angis den som *fluid ounce*, forkortet *fl&nbsp;oz*. Denne enheten brukes hovedsakelig om flytende varer. Volumenheten fluid ounce (fl oz) er i Storbritannia lik: 1 fl oz = 1/160 imp. gallon = 1/20 imp. pint = 28,4130625 ml.

## Avoirdupois ounce
Enheten *avoirdupois ounce* tilsvarer 28,349523125 g og er i bruk i USA. I Storbritannia opphørte enheten i 2000 på blant annet områdene økonomi, helsevesen og administrasjon, men brukes fortsatt i det daglige, særlig blant den eldre befolkningen.

## Se også

* Norske måleenheter

## Referanser


## Eksterne lenker
* www.goldprice.org
* Gold Price
Reidar

**Reidar** er et mannsnavn med opprinnelse i det norrøne navnet *Hreiðarr* som er dannet av det norrøne navneleddet *hreiðr*, «rede» eller «hjem», og det urnordiske navneleddet **hariaR*, «kriger».

Reidar har navnedag 9. mai i Sverige og 28. juli i Norge.

## Utbredelse
*Hræiðarr* er kjent brukt i én runeinnskrift fra vikingtiden, så navnet var kjent, men antakelig ikke blant de mest brukte i Norden på den tiden. 
*Reidar* var et vanlig mannsnavn i Norge i middelalderen. Over 100 forskjellige personer med navnet er nevnt i Regesta Norvegica.
*Reidar* var i Norge blant de mest populære navnene på guttebarn født i perioden 1900–1935.

|}

## Kjente personer med navnet
Personene i listen er ordnet kronologisk etter fødselsår.
* Reidar Kvammen (1914–1998), fotballspiller, fotballtrener, Viking fotballklubb 1931–1952
* Reidar Liaklev (1917–2006), norsk skøyteløper
* Reidar Nilsen (født 1930), leder i Norges Fiskarlag
* Reidar Finsrud (født 1946), norsk kunstner
* Reidar Nedrebø (født 1956), utviklingsleder Baroniet Rosendal, Ridder 1 klasse av St. Olavs Orden 2005
* Reidar Kjelsen (født 1970), norsk illustratør og barnebokforfatter
* Reidar Skaaland, organist

### Annen bruk av navnet
* Reidar Roses Orkester
* Reidar Vincent Tollefsen, karakter spilt av Øivind Blunck

## Referanser


## Eksterne lenker
*
Agrotini

* *[[Peridroma]]*
* *[[Actebia]]*
* *[[Euxoa]]*
* *[[Agrotis]]*

**Jordfly** (Agrotini) er en gruppe av sommerfugler som hører til underfamilien Noctuinae i den store familien nattfly (Noctuidae). De er nokså store, grå eller brune nattfly, med larver som lever i jorden. Noen arter er brysomme skadedyr.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Noctuinae
************** Gruppen jordfly, Agrotini
*************** vandrefly, *[[Peridroma saucia]]* (Hübner, 1808)
*************** Slekten langvingefly, *[[Actebia]]* Stephens, 1829
**************** grønt langvingefly, *[[Actebia praecox]]* (Linnaeus, 1758)
**************** brunt langvingefly, *Actebia fennica* (Tauscher, 1837)
*************** Slekten *[[Euxoa]]* Hübner, 1821
**************** Dovrejordfly, *[[Euxoa adumbrata]]* (Eversmann, 1842)
**************** fiolettbrunt jordfly, *[[Euxoa recussa]]* (Hübner, 1817)
**************** svart jordfly, *[[Euxoa nigricans]]* (Linnaeus, 1761)
**************** markjordfly, *[[Euxoa eruta]]* (Hübner, 1827)
**************** hvetejordfly, *[[Euxoa tritici]]* (Linnaeus, 1761)
**************** obeliskjordfly, *[[Euxoa obelisca]]* (Denis & Schiffermüller, 1775)
**************** variabelt sandjordfly, *[[Euxoa cursoria]]* (Hufnagel, 1766)
*************** Slekten *[[Agrotis]]* Ochsenheimer, 1816
**************** hvitt sandjordfly, *[[Agrotis ripae]]* (Hübner, 1823)
**************** *[[Agrotis puta]]* (Hübner, 1803)
**************** langvingejordfly, *Agrotis ipsilon* (Hufnagel, 1766)
**************** åkerjordfly, *[[Agrotis exclamationis]]* (Linnaeus, 1758)
**************** brunpudret jordfly, *[[Agrotis clavis]]* (Hufnagel, 1766)
**************** gråpudret jordfly, *Agrotis segetum* (Denis & Schiffermüller, 1775)
**************** fagerjordfly, *[[Agrotis vestigialis]]* (Hufnagel, 1766)
**************** brunhalsjordfly, *[[Agrotis cinerea]]* (Denis & Schiffermüller, 1775)
**************** fjelljordfly, *[[Agrotis luehri]]* von Mentzer & Moberg, 1987

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/euxoa_adumbrata.html

## Eksterne lenker
*
12 edsvorne menn

***12 edsvorne menn*** (originaltittel: *12 Angry Men*) er en amerikansk dramafilm fra 1957 regissert av Sidney Lumet (hans debutfilm). Filmen er basert på Reginald Roses amerikanske fjernsynsteater-oppsetning fra 1954. De mest fremtredende rollene spilles av Henry Fonda, Lee J. Cobb, Ed Begley, E. G. Marshall og Jack Warden. 

Den vant både Gullbjørnen og OCIC Award under Filmfestivalen i Berlin. Den vant videre en BAFTA (Henry Fonda), Bodilprisen (Sidney Lumet) og en pris fra Writers Guild of America (Reginald Rose). Den ble nominert til tre Oscar, i kategoriene «beste film», «beste regi» og «beste tilpassede manus». Filmen er i alt blitt tildelt 13 priser og nominert til ytterligere seks. I 2007 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry. I 2003 kåret Det amerikanske filminstituttet Fondas rollefigur til filmhistoriens 28. beste helteskikkelse.

## Handling
Filmen handler om et jurymedlem (Henry Fonda) som må prøve å overbevise de 11 andre medlemmene om å la en drapsmistenkte frikjennes, fordi tvilen bør komme ham til gode. Den tiltalte har etter alt å dømme tatt livet av sin egen far, og alle jurymedlemmene, unntatt ett, mener saken er opplagt. Det hele utvikler seg til en lang, og til tider voldsom, diskusjon om vedkommendes skyld. Etter hvert som intensiteten stiger avsløres det at flere av jurymedlemmene har basert sin oppfatning på fordommer de har overfor kriminelt belastet ungdom. Og etter hvert som disse fordommene kommer til syne utover kvelden begynner stadig flere å tvile på vedkommendes skyld.

## Om filmen
Filmen er unik for å ha kun brukt ett filmsett. Nesten hele handlingen utspiller seg i juryrommet.

;Anmelderne
Filmen ble svært godt mottatt av kritikerne, noe som gjenspeiles i at den har fått så mye som 100% på Rotten Tomatoes. I 2002 satte den amerikanske filmkritikeren Roger Ebert den opp på sin liste over «Great Movies».

Anmelderen i Aftenposten omtalte den i 1957 som en av de beste filmene han hadde sett.

;Publikum
Til tross for den gode mottakelsen av kritikerne ble den ingen publikumssuksess på kino. Mye av dette skyldtest at den var i sort-hvitt. Den nådde ikke det brede lag av publikum før den ble vist på TV.

## Rollebesetning
* Martin Balsam (Jurymedlem #1 og juryformann)
* John Fiedler (Jurymedlem #2)
* Lee J. Cobb (#3)
* E. G. Marshall(#4)
* Jack Klugman (#5)
* Edward Binns (#6)
* Jack Warden (#7)
* Henry Fonda (#8)
* Joseph Sweeney (#9)
* Ed Begley (#10)
* George Voskovec (#11)
* Robert Webber (#12)
* Rudy Bond som dommer
* James Kelly som vakt
* Billy Nelson som en rettsbetjent
* John Savoca som den anklagede

## Andre versjoner
Det er siden blitt produsert flere andre versjoner i forskjellige land. Blant annet så kom det i 1997 en amerikansk nyinnspilling produsert for TV. I 1982 lagde NRK Fjernsynsteatret sin egen versjon.

## Referanser


## Eksterne lenker
*
Holger Danske

**Holger Danske**, på fransk *Ogier de Danemarche* og *Ogier le Danois*, er en dansk sagnhelt. Beretningene om hans opprinnelse kan man finne i tidlige europeiske kvad og heltedikt kjent som *[[chansons de geste]]* («sanger om heltedåder»). Han opptrer for første gang i Rolandskvadet som stammer fra midten av 1000-tallet, der han beskrives som en av Karl den stores riddere under navnet *Oger le Danois*.

## Kuriosa
* Den dagen Danmark er i nød, skal Holger Danske under Kronborg slott våkne til liv, ifølge sagnet.
* H.C. Andersen skrev eventyret *[[Holger Danske (eventyr)]]* i 1845.
* *[[Holger Danske (opera)|Holger Danske]]* er også opera i tre akter fra 1789 med musikk av F.L.Æ. Kunzen og libretto av Jens Baggesen.
* Det fantes en motstandsgruppe i København under andre verdenskrig som kalte seg Holger Danske.
*På Øst-Grønland ligger to sjøer som har navnet Holger Danskes briller.

## Referanser

## Eksterne lenker
*
Libra

:*Libra er også navnet på [[Libra (tidsskrift)|et antroposofisk tidsskrift]]*
**Libra** (også kalt *romersk pund* og *romerpund*) er en gammel romersk vektenhet som utgjorde 0,3276 kg og ble inndelt i 12 unciaer (opprinnelsen til enheten unse) eller 72 solidii. Libra er opprinnelsen til pundet og benevnelsen (forkortelsen) lb denne masseenheten bruker.

Libraen har trolig variert i vekt gjennom tidene. Omkring år 980-1000 skal vekten ha tilsvart omkring 0,3359 kg gull.

## Referanser
It’s Goin’ Down

**«It's Goin' Down»** er en singel fra Linkin Park og X-Ecutioners. Den er hentet fra albumet *Built From Scratch* med X-Ecutioners, og den finnes ikke på noen Linkin Park CD-er og dette er også den eneste singlen fra X-Ecutioners. Musikkvideoen består kun av Mike Shinoda som rapper.

## Sporliste
### CD
#«It's Goin' Down»
#«X-Ecution Of A Bum Rush» (Explicit)
#«Play That Beat (Low Fidelity All-Stars Remix)» (Explicit)

## Vinyl
### Side A
#«It's Goin' Down» (Radio Edit)
#«It's Goin' Down» (Instrumental)

### Side B
#«The X-Ecutioners (Theme) Song – Featuring Dan the Automator» (Explicit)
#«It's Goin' Down» (Scratchapella)
Bella Bedford

**Bella Bedford** er et band som oppstod i Skjold i Vindafjord, høsten 1990.

Det skortet en del på musikalitet og talent, men dette ble kompensert med stort pågangsmot. I 1991 kom den første kassettutgivelsen, som fikk navnet *Sprengt*, som fikk en relativt lunken mottakelse. I 1992 gikk derimot bedre da en gav ut to nye kassetter, og fikk en del spillejobber rundt i Distrikts-Norge. Etter dette toppåret ble det så et par mer stille år før bandet sommeren 1995 hadde sin første profesjonelle CD-utgivelse. Denne fikk navnet *Privat Veg* og fikk en del negativ mottagelse, blant annet fikk den terningkast 1 av VGs Stein Østbø.

Etter CD-utgivelsen i 1995 ble det stillere fra bandet, da medlemmene stort sett var opptatt med studier og hovslaging. Etterhvert ble medlemmene bosatt på forskjellige kanter av landet, slik at det kun ble sporadiske opptredener. Siste offisielle konsert var på Vikedal Roots Music Festival, sommeren 2004.

Vinteren 2004, tok bandet på seg oppgaven som velgjørere og stiftet «Bella Invest Kulturpris», som er et stipend som siden er blitt delt ut på årlig basis til unge talenter innen kunst og kultur som har gjort seg bemerket i lokalmiljøet.

Bandet er offisielt aldri blitt oppløst, og har fremdeles kultstatus i landbruksmiljøer i Rogaland.

## Medlemmer
*Trond Espeland (bass, gitar, keyboards, munnspill, sang, perkusjon)
*Bjarte Haugsgjerd (sang, munnharpe, gitar, munnspill)
*Rune Nicolai Jensen (sang, munnspill)
*Erling Koltveit (gitar, keyboards, munnspill,sang, perkusjon)

## Diskografi
**Sprengt* (kassett, 1991)
**Naudslakt* (kassett, 1992)
**Upløyd mark* (kassett, 1992)
**Ja* (kassett, 1993)
**[[Privat veg]]* (CD, 1995)
**Rusk og rask* (CD, 2006)
*Det får så vara (CD, 2016)

## Eksterne lenker
* Bella Bedford på myspace.com
* Vikedal Roots Music Festival, arkiv 2004
Frants Bøe

**Frants Diderik Bøe** (1820–1891) var en norsk maler som var mest kjent for landskaps- og stillebenbilder, ofte med dyr, fugler og blomster. 

Han var utdannet i København og Paris, og bereist i datidens Europa. Stillebenkunsten hans følger 1600-tallstradisjonen etter Jan van Huysum og andre nederlandske malere.

I likhet med flere samtidige kunstnere hadde han flere lengre opphold i Nord-Norge (ca. 1860 og noen år før Theodor Kittelsen). Flere av bildene han laget på den tid, er fortsatt i landsdelen. Han malte landskaper og fugleliv, gjengitt med lærebokplansjeaktig presisjon og kunstnerisk sans for proporsjonalitet og flatefordeling.

Etter 1864 bosatte han seg i Bergen. Han hadde da allerede i 1858 tatt til orde for at Bergen burde få seg sitt eget offentlige billedgalleri, etter at både Bergen museum og Bergen kunstforening (stiftet 1854) hadde begynt å bygge opp samlinger som ble kommunale fra 1878, under navnet Bergen billedgalleri.

Frantz Bøe fikk en trist avslutning på live da han ble ramt av et slagtilfelle på gaten. I stedet for å skaffe legehjelp, satte politiet ham i fyllearresten. Bøe døde 11 dager senere, og folk var så opprørt over saken at politipatruljer i Bergens gater ble angrepet og banket opp. Arne Garborg omtalte saken til *[[Bergens Tidende]]*s litteraturanmelder Bolette Larsen: «*Jeg liker godt bergensere når de pryler [[konstabel|konstabler]], jeg liker overhodet alle mennesker som pryler konstabler.*»

Nasjonalmuseet har fem av Bøes bilder, mens andre kunstmuseer over hele landet har verker. Baroniet i Rosendal brukte hans bilder som en del av en utstilling om utviklingen i landskapskunsten fra hans tid og til 1997, og har senere fulgt opp med en større utstilling av blomsterbilder (stilleben), mens en i Lofoten har konsentrert seg om maleriene av landskaper og fugler.

## Referanser


## Eksterne lenker
* 
* Frants Bøe hos Kunstindeks Danmark/Weilbachs Kunstnerleksikon
Oslo Analyzer

**Oslo Analyzer** (igangsatt 1938, nedlagt 1954) var en norsk datamaskin, i sin tid en av verdens største mekaniske analoge datamaskiner.  

Den var av typen differentiell analysator som ble utviklet av Vannevar Bush ved Massachusetts Institute of Technology.  Den ble installert i første etasje ved Institutt for Teoretisk Astrofysikk ved Universitetet i Oslo, ledet av Svein Rosseland som hadde besøkt Massachusetts Institute of Technology allerede 1933.  Maskinen hadde tolv integratorer (seks mer enn maskinen ved MIT) og kunne regne med en tolvte grads differensialligning, eller to sjette grads, og var ved ferdigstillelsen (1938) regnet som verdens kraftigste. 

Ved den tyske invasjonen 9. april 1940, forstod Rosseland at maskinen kunne bli et viktig verktøy for okkupasjonsmakten, og han demonterte og begravet derfor alle de essensielle presisjonsdelene i forseglede pakker i hagen bak instituttet.

Maskinen bidro til en rekke vitenskapelige norske og internasjonale prosjekt inntil den ble avviklet på 1950-tallet og delvis plassert på Teknisk Museum.
## Referanser
Mimallonidae

* ca. 29 slekter

**Mimallonidae** er en gruppe av sommerfugler som bare finnes i Amerika. De er sannsynligvis søstergruppen til spinnerne (Bombycoidea). De er kraftige sommerfugler med brede vinger som kan minne om visse målere (Geometridae).
## Utseende
Middelsstore (vingespenn gjerne rundt 30 – 40&nbsp;mm), brune, gule eller rødlige sommerfugler med brede vinger. Kroppen er spoleformet, hodet ganske lite, antennene fjærformede. Forvingene er trekantede med markerte forhjørner som ofte er litt uttrukket. Ytterkanten er gjerne noe innskåret eller innbuktet, eller bølgete. Bakvingene er mer eller mindre trekantede, ofte med et eller flere innhakk. Vingene er vanligvis ensfargede bortsett fra en mørk tverrlinje.
## Levevis
Larven, som omgir seg med en sekk av silke, kan leve på ulike løvtrær, blant annet eik og eukalyptus. De fleste artene lever i Sør- og Mellom-Amerika, noen få går nord til Nord-Amerika.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen **Mimallonoidea** – bare én familie
************ Familien **Mimallonidae** Burmeister, 1878 – ca. 250 arter fordelt på 29 slekter, bl.a.:
************* Slekten *Mimallo*
************* Slekten *Lacosoma*
************* Slekten *Cicinnus*
************* Slekten *Trogoptera*
## Eksterne lenker
* 
Mimallonidae fra Guanacaste naturvernområde, Costa Rica:
http://janzen.sas.upenn.edu/caterpillars/chckradufam/mimaadufam/mima1up.html
Same Direction

Hoobastank sin første singel til albumet The Reason. I musikk videoen ser man mange kjente artister som kanye West og Chester Bennington fra Linkin Park.
Martinus Lørdahl

**Martinus Lørdahl** (født 28. juli 1873 i Hof, død 2. april 1933 i Oslo) var en norsk forretningsmann og idrettsmann. 

## Tidlig liv og familie
Ved fødsel bodde familien på gården Søndre Lørdal i daværende Hof kommune. Lørdahl var yngstebarnet i en søskenflokk på sju, med foreldrene Kristen Andersen og Karen Lovise Pedersdatter Nøtnes. Hans far, Kristen Andersen, omkom i Lianelva under tømmerfløting i 1876 når Martinus bare var tre år ung. Martinus flyttet i ung alder med sin mor til Kristiania (siden 1924, kjent som Oslo).

I Oslo var han bosatt i Hermann Foss’ gate, og senere i Raschs vei 15 på Nordstrand. Han drev forretning i Ullevålsveien, Brogaten og Torggaten. I 1899 giftet han seg med Lagertha Andersen, og fikk med henne 3 døtre hvorav datteren Ingrid Synnøve Lørdahl fulgte ihvertfall delvis i farens fotspor som kunstløper. Sammen var Ingrid og Martinus premiert i kunstløp.

## Idrettsliv
Omkring 1900 var han en av Norges beste utøvere i kappgang, hurtigløp på skøyter og kunstløp. I 1905 vant han, som eneste ikke-nederlandske deltaker, 500 m i verdensmesterskapet på skøyter. Han representerte Idrettsklubben Tjalve, Kristiania Idrætsforening og Kristiania Skøiteklub. Han var formann i Norsk Idrætsforbund i perioden 1905&ndash;1907 og i Norges Svømmeforbund 1920&ndash;1923 samt 1928&ndash;1930. 

I 1898 var Lørdahl med som en av stifterne av Kristiania Skøiteklub. Han anla Bislett idrettsplass i 1908. Fra 1916 ledet han det nystartede Oslo Idrettsvesen, som snart tok initiativ til å bygge en helt ny idrettsplass på Bislett. Plassen nordøst for Bislett stadion har fått navnet Martinus Lørdahls plass. Den 17. september 2010 foretok den tidligere kunstløperen og turneren Bergljot Sandvik-Johansen sammen med daværende Oslo-ordfører Fabian Stang en avduking av en byste av Martinus Lørdahl plassert ved Bislett stadion. Bysten ble laget av Per Ung.

## Sykdom og død
Lørdahl fikk i 1932 koldbrann og måtte amputere den ene foten. Ett år senere døde han, formodentlig av komplikasjonene etter amputasjonen. Han ble gravlagt på Bekkelaget kirkegård.

## Referanser




## Eksterne lenker
* 
* Martinus Lørdahl på Skøytemuseets side.
* Utakk er verdens lønn Debattartikkel av Jan Erik Vold på Aftenposten.no. Publisert 8. november 2007, sist oppdatert 20. oktober 2011.
Borggårdstalen

**Borggårdstalen** var en tale som kong Gustav V av Sverige holdt i borggården på Stockholms slott den 6. februar 1914. Kongen talte for 30&nbsp;000 bønder, som protesterte mot regjeringen Staafs nedskjæringer i forsvaret. Kongen sluttet seg til bøndenes krav og utløste dermed en konstitusjonell krise, som endte med regjeringens avgang.

Kongens taleskriver var lenge anonym. Verner von Heidenstam var blant de som ble pekt ut som en sannsynlig kandidat. Det har siden blitt kjent at Sven Hedin var den som skrev utkastet til borggårdstalen. Hedin fikk hjelp av Carl Bennedich.

## Referanser
Stoklands Bilruter

**Stoklands Bilruter A/S** er et transportselskap på Presteid i Hamarøy som driver som driver gods- og persontrafikk, bilverksted, bensinstasjon og slamtransport. Selskapet hadde konsesjon på rutebusskjøring i Hamarøy og deler av Tysfjord kommuner frem til mars 2008. Selskapet disponerer fire busser som benyttes til turkjøring, seks godsbiler og syv septikbiler (per 2014). Selskapet har 32 ansatte.

Stoklands Bilruter ble startet av Ludvig Stokland, som i 1924 startet skysstrafikk med en T-Ford. Et par år senere startet han rutebildrift mellom Presteid og Skutvik, og Hamsund og Buvåg. I 1935 kjøpte han sin første offentlige buss. Bedriften ble omdannet til aksjeselskap i 1959. I 1986 hadde Stoklands Bilruter 29 kjøretøy. Året etter ble selskapet kjøpt av Saltens Bilruter, og er i dag et heleid datterselskap av Saltens Bilruter.

## Referanser


## Kilder
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5

## Eksterne lenker
* Hjemmeside
Veolia

**Veolia** kan vise til:
* Veolia Environnement – fransk industrikonsern
** Veolia Miljø – i dag Norsk Gjenvinning, tidligere datterselskap av Veolia Environnement
** Veolia Transport – tidligere transportkonsern
*** Veolia Transport Norge – i dag Boreal Norge, tidligere datterselskap av Veolia Transport
** Veolia Transdev – transportkonsern, i dag Transdev
Boldevins Bilruter

**Boldevins Bilruter A/S** var et transportselskap som drev gods- og persontrafikk. Selskapet drev busstrafikk i Meløy og Gildeskål kommuner i Nordland, med base i Glomfjord.

Etter at det var blitt brukbar veiforbindelse mellom Glomfjord og Ørnes, påtok verksmester Edvard Boldevin ved smelteverket i Glomfjord seg i 1932 å starte ei bilrute mellom Glomfjord og Ørnes. Sønnene Johan og Edmund Boldevin startet opp bilruta året etter, under navnet Brødrene Boldevin, og den første bussen ble anskaffet i 1935. I tillegg til vanlig busstransport, drev selskapet transport av skiftarbeidere til smelteverket. Selskapet ble omdannet til aksjeselskap i 1969, og endret navn til Boldevins Bilruter A/S. I 1988 hadde selskapet 45 kjøretøy og 55 ansatte.

Saltens Dampskibsselskab kjøpte opp Boldevins Bilruter i 1989. Selskapet skiftet navn til SDS Bil AS, men skiftet senere samme år tilbake igjen til Boldevins Bil. Rundt 1990 ble Saltens Dampskibsselskab kjøpt opp av Ofotens og Vesteraalens Dampskibsselskab. Boldevins Bil ble solgt til Nordtrafikk i 1991, og hadde navnet Nordtrafikk Salten AS og Nordtrafikk Buss AS avd. Salten fra 1992 til høsten 2006. Etter at Nordtrafikk Buss ble kjøpt opp av Veolia Transport Norge i 2006, er tidligere Boldevins Bilruter nå en del av Veolia-konsernet, under navnet Veolia Transport Vestfjord Buss avd. Salten.

Etter en anbudsrunde i 2007 er det klart at SB Nordlandsbuss (Saltens Bilruter) skal overta busstransporten i Meløy og Gildeskål fra 1. januar 2008.

## Kilder
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
*Rutebilhistorisk Forenings Diskusjonsforum
Gnistängstunnelen

**Gnistängstunnelen** er en tunnel i vestre delen av Göteborg, Sverige. Tunnelen er 712 meter. Den ble bygget i 1978 og går i berget under bydelen Grimmered. Den har to separate rør med to filer per rør. Tunnelen ble opprinnelig bygd som et rør, men en betongvegg ble satt opp for å separere kjøreretningene.

## Se også
* Veitunneler i Sverige
## Referanser
Eivind Hiis Hauge

**Eivind Hiis Hauge** (født 15. november 1937 i Bergen) er en norsk fysiker og tidligere rektor ved NTNU.

Han studerte til siv.ing. i teknisk fysikk ved NTH (1962) og dr.techn. i
teoretisk fysikk samme sted (1965), der han også ble professor (1976&ndash;) og
rektor (2002&ndash;05).  Han har fem års opphold i USA og to år i Nederland. Hans faglige hovedinteresser omfatter statistisk fysikk (likevekt- og transportegenskaper), tunnelering og elektrontransport i nanostrukturer.

Han var president i Norges Tekniske Vitenskapsakademi i perioden 2013–2014.

## Utmerkelser
* Kommandør av St. Olavs Orden (2006)
* Offiserskors av Republikken Polens fortjenstorden (2012)

## Referanser


## Eksterne lenker
Drammens Ballklubb

**Drammens Ballklubb** er et idrettslag fra Øren i Drammen. Klubben ble stiftet 14. august i 1909 som en sammenslutning mellom klubbene Idun og Spring, begge stiftet i 1908.

I starten var Drammens Ballklubb en ren fotballklubb, men etter hvert ble ski, skihopping, samt bandy viktige aktiviteter for klubben. I 1930 spilte klubben NM-finale mot Ørn og tapte 2–4. Klubben kom til kvartfinalen både i 1949 og 1958.

Forrige opprykk i fotball kom i 2012 da DBK kapret både kretsmestertittel og opprykk til 3. divisjon.  Året etter bar det rett ned igjen i 4. divisjon hvor klubben nå spiller sine kamper med hovedsakelig lokale gutter.

I dag er det idrettene fotball, langrenn, bandy og eSport som er i fokus.

DBK tok opp ishockey på programmet rett før de olympiske leker i 1952. Det ble spilt olympiske hockeykamper på Marienlyst, og klubben spilte sine første kamper i forkant av turneringen.

I 2017 ble Ørenbanen oppgradert i mai 2018 ble banen gjenåpnet med nytt kunstgress og kjøleanlegg for kunstis. I tillegg har området fått en ny hall i Øren Flerbrukshall.

## Tabell

## Kjente utøvere
*Emil Kvanlid, kombinertløper, vant kongepokalen i Holmenkollen i 1938 og 1940.
*Odd Arild Amundsen, tidligere fotball- og bandyspiller.
*Martin Kirkeberg Mørk, langrennsløper, Junior- og U23-verdensmester.
*Amahl Pellegrino, fotballspiller for FK Bodø/Glimt.

## Referanser


## Eksterne lenker
*